শুকুৰবাৰে অসম ৰাইফলছে মিজোৰাম আৰক্ষীৰ সৈতে যুটীয়াভাৱে অভিযান চলাই মিজোৰামৰ চাম্ফাই জিলাৰ মিজোৰাম-ম্যানমাৰ সীমান্তৰ পৰা বৃহৎ সংখ্যক ভাৰতীয় টকা, চীনা দুচকীয়া বাহনৰ লগতে দুগৰাকী ব্যক্তিক আটক কৰিবলৈ সক্ষম হয়।
বিশেষ সূত্ৰৰ পৰা লাভ কৰা তথ্যৰ ভিত্তিতে অসম ৰাইফলছ আৰু মিজোৰাম আৰক্ষীৰ দলটোৱে এই অভিযান চলাই সফলতা লাভ কৰে।
আনহাতে, আন এটা পৃথক অভিযানত অসম ৰাইফলছৰ অভিযানকাৰী দলে চাম্ফাই জিলাৰে চেচিছ গাঁৱৰ পৰা বৃহৎ সংখ্যক চুপাৰী জব্দ কৰে।
উল্লেখযোগ্য যে, বিগত সময়ছোৱাত মিজোৰামত অসম ৰাইফলছৰ অভিযানকাৰী দলে ভাৰত-ম্যানমাৰ সীমান্তত অভিযান চলাই ভালেসংখ্যক অবৈধ সামগ্ৰীৰ লগতে সৰবৰাহকাৰীক আটক কৰিবলৈ সক্ষম হৈছে।
